title: Komission täytäntöönpanoasetus (EU) N:o 683/2014, annettu 20 päivänä kesäkuuta 2014 , asetuksen (EU) N:o 37/2010 muuttamisesta siltä osin kuin on kyse klorsulonista  ETA:n kannalta merkityksellinen teksti

text:
               21.6.2014

               FI

               Euroopan unionin virallinen lehti

               L 182/17

         KOMISSION TÄYTÄNTÖÖNPANOASETUS (EU) N:o 683/2014,
   annettu 20 päivänä kesäkuuta 2014,
   asetuksen (EU) N:o 37/2010 muuttamisesta siltä osin kuin on kyse klorsulonista
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön menettelyistä farmakologisesti vaikuttavien aineiden jäämien enimmäismäärien vahvistamiseksi eläimistä saatavissa elintarvikkeissa, neuvoston asetuksen (ETY) N:o 2377/90 kumoamisesta sekä Euroopan parlamentin ja neuvoston direktiivin 2001/82/EY ja Euroopan parlamentin ja neuvoston asetuksen (EY) N:o 726/2004 muuttamisesta 6 päivänä toukokuuta 2009 annetun Euroopan parlamentin ja neuvoston asetuksen (EY) N:o 470/2009 (1) ja erityisesti sen 14 artiklan yhdessä sen 17 artiklan kanssa,
   ottaa huomioon eläinlääkekomitean muotoileman Euroopan lääkeviraston lausunnon,
   sekä katsoo seuraavaa:

               (1)

               Unionissa elintarviketuotantoeläimille tarkoitetuissa eläinlääkkeissä tai kotieläintaloudessa käytettävissä biosidivalmisteissa käytettäviksi tarkoitettujen farmakologisesti vaikuttavien aineiden jäämien enimmäismäärät on vahvistettava asetuksen (EY) N:o 470/2009 mukaisesti.

               (2)

               Farmakologisesti vaikuttavat aineet ja niiden jäämien enimmäismääriä eläinperäisissä elintarvikkeissa koskeva luokitus vahvistetaan komission asetuksen (EU) N:o 37/2010 (2) liitteessä.

               (3)

               Klorsuloni sisältyy nykyisin asetuksen (EU) N:o 37/2010 liitteessä olevaan taulukkoon 1 sallittuna aineena naudansukuisten eläinten lihaksen, maksan, munuaisten ja maidon osalta. Kyseiselle aineelle naudansukuisten eläinten maidon osalta vahvistettujen jäämien väliaikaisten enimmäismäärien voimassaolo päättyi 1 päivänä tammikuuta 2014.

               (4)

               Toimitettujen lisätietojen ja niiden arvioinnin perusteella eläinlääkekomitea suositti, että klorsulonin väliaikaiset jäämien enimmäismäärät naudansukuisten eläinten maidossa vahvistettaisiin lopullisiksi.

               (5)

               Sen vuoksi asetuksen (EU) N:o 37/2010 liitteessä olevassa taulukossa 1 olevia klorsulonia koskevia tietoja olisi muutettava.

               (6)

               Tässä asetuksessa säädetyt toimenpiteet ovat pysyvän eläinlääkekomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 37/2010 liite tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 20 päivänä kesäkuuta 2014.

            Komission puolesta

            Puheenjohtaja

         José Manuel BARROSO

      (1)  EUVL L 152, 16.6.2009, s. 11.

      (2)  Komission asetus (EU) N:o 37/2010, annettu 22 päivänä joulukuuta 2009, farmakologisesti vaikuttavista aineista ja niiden eläinperäisissä elintarvikkeissa esiintyvien jäämien enimmäismääriä koskevasta luokituksesta (EUVL L 15, 20.1.2010, s. 1).

      LIITE
      Korvataan asetuksen (EU) N:o 37/2010 liitteessä olevassa taulukossa 1 klorsulonia koskeva kohta seuraavasti:

                     Farmakologisesti vaikuttava aine

                     Merkkijäämä

                     Eläinlajit

                     Jäämien enimmäismäärä (MRL)

                     Kohdekudos

                     Muut säännökset (asetuksen (EY) N:o 470/2009 14 artiklan 7 kohdan mukaisesti)

                     Hoitoluokitus

                     ”Klorsuloni

                     Klorsuloni

                     Nauta

                     35 μg/kg

                     Lihas

                     EI OLE

                     Antiparasiittiset aineet/sisäloislääkkeet”

                     100 μg/kg

                     Maksa

                     200 μg/kg

                     Munuaiset

                     16 μg/kg

                     Maito


title: Komission täytäntöönpanoasetus (EU) N:o 1249/2011, annettu 29 päivänä marraskuuta 2011 , tiettyjen tavaroiden luokittelusta yhdistettyyn nimikkeistöön

text:
               2.12.2011

               FI

               Euroopan unionin virallinen lehti

               L 319/39

         KOMISSION TÄYTÄNTÖÖNPANOASETUS (EU) N:o 1249/2011,
   annettu 29 päivänä marraskuuta 2011,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:

               (1)

               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

               (2)

               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

               (3)

               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

               (4)

               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön, mutta jotka eivät ole tämän asetuksen säännösten mukaisia.

               (5)

               Tullikoodeksikomitea ei ole antanut lausuntoa puheenjohtajansa asettamassa määräajassa,

         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 29 päivänä marraskuuta 2011.

            Komission puolesta, puheenjohtajan nimissä

         Algirdas ŠEMETA

            Komission jäsen

      (1)  EYVL L 256, 7.9.1987, s. 1.

      (2)  EYVL L 302, 19.10.1992, s. 1.

      LIITE

                  Tavaran kuvaus

                  Luokittelu
                  (CN-koodi)

                  Perusteet

                  (1)

                  (2)

                  (3)

                  Kannettava akkukäyttöinen laite videokuvan tallentamiseen, mitat noin 10 × 5,5 × 2 cm (nk. taskukokoinen videokamera), jossa on

                              —

                              kameranlinssi ja digitaalinen liukuobjektiivi,

                              —

                              mikrofoni,

                              —

                              kaiutin,

                              —

                              nestekidenäyttö, jonka läpimitta on noin 5 cm (2 tuumaa),

                              —

                              mikroprosessori,

                              —

                              2 gigatavun muisti ja

                              —

                              USB- ja AV-liitännät.

                        Laitteella voidaan ainoastaan tallentaa videotiedostoja kuvasekvensseinä MPEG4-AVI-muodossa. Videokuvaa voidaan tallentaa enintään 2 tunnin ajan 640 × 480 pikselin resoluutiona ja 30 kuvaa sekunnissa.
                  Laitteella tallennetut videosekvenssit voidaan siirtää joko automaattiselle tietojenkäsittelykoneelle USB-liitännän kautta muuttamatta videotiedostojen muotoa tai digitaaliselle videonauhurille, monitorille tai televisiovastaanottimelle AV-liitännän kautta.
                  Videotiedostoja voidaan siirtää laitteelle automaattiselta tietojenkäsittelykoneelta USB-liitännän kautta.

                  8525 80 99

                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 8525, 8525 80 ja 8525 80 99 nimiketekstien mukaisesti.
                  Koska laitteella voidaan ainoastaan tallentaa videokuvaa, luokittelu digitaalikamerana CN-koodiin 8525 80 30 ei tule kyseeseen. Ominaisuuksiensa vuoksi laite on videokameranauhuri.
                  Koska laitteella voidaan tallentaa videotiedostoja myös muista lähteistä kuin sisäänrakennetusta televisiokamerasta, luokittelu CN-koodiin 8525 80 91 videokameranauhurina, jolla voidaan tallentaa ainoastaan televisiokameralla otettua kuvaa ja ääntä, ei tule kyseeseen.
                  Sen vuoksi laite on luokiteltava muuna videokameranauhurina CN-koodiin 8525 80 99.


title: Neuvoston täytäntöönpanoasetus (EU) N:o 872/2011, annettu 1 päivänä syyskuuta 2011 , Libyan tilanteen johdosta määrättävistä rajoittavista toimenpiteistä annetun asetuksen (EU) N:o 204/2011 16 artiklan 2 kohdan täytäntöönpanosta

text:
               2.9.2011

               FI

               Euroopan unionin virallinen lehti

               L 227/3

         NEUVOSTON TÄYTÄNTÖÖNPANOASETUS (EU) N:o 872/2011,
   annettu 1 päivänä syyskuuta 2011,
   Libyan tilanteen johdosta määrättävistä rajoittavista toimenpiteistä annetun asetuksen (EU) N:o 204/2011 16 artiklan 2 kohdan täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Libyan tilanteen johdosta määrättävistä rajoittavista toimenpiteistä 2 päivänä maaliskuuta 2011 annetun neuvoston asetuksen (EU) N:o 204/2011 (1) ja erityisesti sen 16 artiklan 2 kohdan,
   sekä katsoo, että Libyan tapahtumien vuoksi olisi muutettava asetuksen (EU) N:o 204/2011 liitteessä III oleva luettelo luonnollisista henkilöistä, oikeushenkilöistä, yhteisöistä ja elimistä, joihin kohdistetaan rajoittavia toimenpiteitä,
   ON HYVÄKSYNYT TÄMÄN ASETUKSEN:
   1 artikla
   Poistetaan tämän asetuksen liitteessä mainittuja yhteisöjä koskevat merkinnät asetuksen (EU) N:o 204/2011 liitteessä III olevasta luettelosta.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 1 päivänä syyskuuta 2011.

            Neuvoston puolesta

            Puheenjohtaja

         M. DOWGIELEWICZ

      (1)  EUVL L 58, 3.3.2011, s. 1.

      LIITE

         1 artiklassa tarkoitetut yhteisöt

                  2.

                  Economic and Social Development Fund (ESDF)

                  8.

                  National Commercial Bank

                  9.

                  Gumhouria Bank

                  10.

                  Sahara Bank

                  11.

                  Azzawia (Azawiya) Refining

                  12.

                  Ras Lanuf Oil and Gas Processing Company (RASCO)

                  13.

                  Brega

                  14.

                  Sirte Oil Company

                  15.

                  Waha Oil Company

                  17.

                  Tamoil Africa Holdings Limited (alias Oil Libya Holding Company)

                  23.

                  First Gulf Libyan Bank

                  25.

                  National Oil Wells and Drilling and Workover Company (alias National Oil Wells Chemical and Drilling and Workover Equipment Co.; alias National Oil Wells Drilling And Workover Equipment Co.)

                  26.

                  North African Geophysical Exploration Company (alias NAGECO; alias North African Geophysical Exploration)

                  27.

                  National Oil Fields and Terminals Catering Company

                  28.

                  Mabruk Oil Operations

                  30.

                  Harouge Oil Operations (alias Harouge; alias Veba Oil Libya GMBH)

                  31.

                  Jawaby Property Investment Limited

                  32.

                  Tekxel Limited

                  39.

                  Mediterranean Oil Services Company (alias Mediterranean Sea Oil Services Company)

                  40.

                  Mediterranean Oil Services GMBH (alias MED OIL OFFICE DUESSELDORF, alias MEDOIL)

                  41.

                  Libyan Arab Airlines

                  43.

                  Tripolin satamaviranomainen

                  44.

                  Al Khomsin satamaviranomainen

                  45.

                  Bregan satamaviranomainen

                  46.

                  Ras Lanufin satamaviranomainen

                  47.

                  Zawian satamaviranomainen

                  48.

                  Zuwaran satamaviranomainen

                  49.

                  Al-Sharara Oil Services Company (alias: Al Sharara, Al-shahara oil service company, Sharara Oil Service Company, Sharara, Al-Sharara al-Dhahabiya Oil Service Company)


title: Komission täytäntöönpanoasetus (EU) N:o 593/2014, annettu 3 päivänä kesäkuuta 2014 , eurooppalaisista riskipääomarahastoista annetun Euroopan parlamentin ja neuvoston asetuksen (EU) N:o 345/2013 16 artiklan 1 kohdan mukaisen ilmoituksen muotoa koskevista teknisistä täytäntöönpanostandardeista  ETA:n kannalta merkityksellinen teksti

text:
               4.6.2014

               FI

               Euroopan unionin virallinen lehti

               L 165/41

         KOMISSION TÄYTÄNTÖÖNPANOASETUS (EU) N:o 593/2014,
   annettu 3 päivänä kesäkuuta 2014,
   eurooppalaisista riskipääomarahastoista annetun Euroopan parlamentin ja neuvoston asetuksen (EU) N:o 345/2013 16 artiklan 1 kohdan mukaisen ilmoituksen muotoa koskevista teknisistä täytäntöönpanostandardeista
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eurooppalaisista riskipääomarahastoista 17 päivänä huhtikuuta 2013 annetun Euroopan parlamentin ja neuvoston asetuksen (EU) N:o 345/2013 (1) ja erityisesti sen 16 artiklan 5 kohdan,
   sekä katsoo seuraavaa:

               (1)

               Asetuksen (EU) N:o 345/2013 16 artiklan 1 kohdan mukaan eurooppalaisen riskipääomarahaston (EuVECA) kotijäsenvaltion toimivaltaisen viranomaisen on ilmoitettava isäntäjäsenvaltioiden toimivaltaisille viranomaisille sekä Euroopan arvopaperi- ja markkinaviranomaiselle (EAMV) tapahtumista, jotka liittyvät vaatimukset täyttävän riskipääomarahaston hoitajan henkilötietoihin. Lisäksi asetuksen (EU) N:o 345/2013 21 artiklan 3 kohdan mukaan kotijäsenvaltion toimivaltaisen viranomaisen on ilmoitettava isäntäjäsenvaltioiden toimivaltaisille viranomaisille EuVECAn hoitajan poistamisesta rekisteristä.

               (2)

               Koska EAMV ei ole vielä kehittänyt erityistä tietoteknistä välinettä tällaisia ilmoituksia varten, sähköposti on asianmukaisin muoto antaa tämäntyyppisiä ilmoituksia toimivaltaisten viranomaisten välillä ja EAMV:lle. Sen vuoksi EAMV:n olisi laadittava asiaankuuluvien sähköpostiosoitteiden luettelo ja annettava se tiedoksi kaikille toimivaltaisille viranomaisille.

               (3)

               Tämä asetus perustuu teknisten täytäntöönpanostandardien luonnoksiin, jotka EAMV on toimittanut komissiolle.

               (4)

               Koska tämän ilmoitusmuodon soveltamisala ja vaikutukset ovat rajoitetut ja koska asiaankuuluva lomake on tarkoitettu ainoastaan toimivaltaisten viranomaisten käyttöön, EAMV ei ole järjestänyt julkisia kuulemisia tämän ilmoitusmuodon käyttöönotosta. EAMV pyysi Euroopan parlamentin ja neuvoston asetuksen (EU) N:o 1095/2010 (2) 37 artiklan mukaisesti perustetulta EAMV:n arvopaperimarkkina-alan osallisryhmältä lausunnon,

         ON HYVÄKSYNYT TÄMÄN ASETUKSEN:
   1 artikla
   Kohde
   Tässä asetuksessa vahvistetaan muoto, jossa viranomaisten välillä ja EAMV:lle ilmoitetaan valvontatiedoista, jotka liittyvät asetuksen (EU) N:o 345/2013 16 artiklan 1 kohdassa ja 21 artiklan 3 kohdassa tarkoitettuihin tapahtumiin.
   2 artikla
   Ilmoituksen muoto
   Eurooppalaisen riskipääomarahaston kotijäsenvaltion toimivaltaisen viranomaisen on ilmoitettava isäntäjäsenvaltion toimivaltaisille viranomaisille ja EAMV:lle asetuksen (EU) N:o 345/2013 16 artiklan 1 kohdassa ja 21 artiklan 3 kohdassa tarkoitetuista tapahtumista sähköpostitse, mitä varten se täyttää tämän asetuksen liitteessä olevan lomakkeen.
   3 artikla
   Sähköpostiosoitteiden luettelo
   Kunkin toimivaltaisen viranomaisen on ilmoitettava EAMV:lle asiaankuuluva sähköpostiosoite valvontatietojen ilmoittamista varten.
   EAMV:n on annettava kaikille toimivaltaisille viranomaisille tiedoksi asiaankuuluvien sähköpostiosoitteiden luettelo, myös asiaankuuluva EAMV:n sähköpostiosoite.
   4 artikla
   Voimaantulo
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 3 päivänä kesäkuuta 2014.

            Komission puolesta

            Puheenjohtaja

         José Manuel BARROSO

      (1)  EUVL L 115, 25.4.2013, s. 1.

      (2)  Euroopan parlamentin ja neuvoston asetus (EU) N:o 1095/2010, annettu 24 päivänä marraskuuta 2010, Euroopan valvontaviranomaisen (Euroopan arvopaperimarkkinaviranomainen) perustamisesta (EUVL L 331, 15.12.2010, s. 84).

      LIITE
      Ilmoitus eurooppalaisten riskipääomarahastojen (EuVECA) hoitajan rekisteröinnistä tai jo ilmoitettujen tietojen ajantasaistamisesta


title: Komission täytäntöönpanoasetus (EU) 2016/686, annettu 3 päivänä toukokuuta 2016, kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               4.5.2016

               FI

               Euroopan unionin virallinen lehti

               L 118/1

         KOMISSION TÄYTÄNTÖÖNPANOASETUS (EU) 2016/686,
   annettu 3 päivänä toukokuuta 2016,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 3 päivänä toukokuuta 2016.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  EUVL L 157, 15.6.2011, s. 1.

      LIITE

         Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  IL

                  203,5

                  MA

                  94,1

                  SN

                  225,9

                  TR

                  84,9

                  ZZ

                  152,1

                  0707 00 05

                  MA

                  83,2

                  TR

                  137,2

                  ZZ

                  110,2

                  0709 93 10

                  MA

                  95,4

                  TR

                  133,6

                  ZZ

                  114,5

                  0805 10 20

                  EG

                  51,1

                  IL

                  84,3

                  MA

                  61,6

                  TR

                  37,1

                  ZZ

                  58,5

                  0805 50 10

                  BR

                  116,1

                  MA

                  135,4

                  TR

                  130,3

                  ZA

                  143,4

                  ZZ

                  131,3

                  0808 10 80

                  AR

                  111,2

                  BR

                  96,0

                  CL

                  114,8

                  CN

                  73,3

                  NZ

                  135,2

                  US

                  225,3

                  ZA

                  97,6

                  ZZ

                  121,9

         (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) N:o 580/2013, annettu 17 päivänä kesäkuuta 2013 , nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Saucisse de Montbéliard (SMM))

text:
               21.6.2013

               FI

               Euroopan unionin virallinen lehti

               L 169/28

      KOMISSION TÄYTÄNTÖÖNPANOASETUS (EU) N:o 580/2013,
   annettu 17 päivänä kesäkuuta 2013,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Saucisse de Montbéliard (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Asetuksella (EU) N:o 1151/2012 kumottiin ja korvattiin maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annettu neuvoston asetus (EY) N:o 510/2006 (2).

               (2)

               Ranskan hakemus nimityksen ”Saucisse de Montbéliard” rekisteröimiseksi julkaistiin Euroopan unionin virallisessa lehdessä
                   (3) asetuksen (EY) N:o 510/2006 6 artiklan 2 kohdan mukaisesti.

               (3)

               Koska komissiolle ei ole toimitettu vastaväitteitä asetuksen (EY) N:o 510/2006 7 artiklan mukaisesti, nimitys ”Saucisse de Montbéliard” olisi rekisteröitävä,

         ON HYVÄKSYNYT TÄMÄN ASETUKSEN:
   1 artikla
   Rekisteröidään tämän asetuksen liitteessä oleva nimitys.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 17 päivänä kesäkuuta 2013.

            Komission puolesta, puheenjohtajan nimissä

         Dacian CIOLOȘ

            Komission jäsen

      (1)  EUVL L 343, 14.12.2012, s. 1.

      (2)  EUVL L 93, 31.3.2006, s. 12.

      (3)  EUVL C 285, 21.9.2012, s. 18.

      LIITE
      Ihmisravinnoksi tarkoitetut perussopimuksen liitteeseen I kuuluvat maataloustuotteet:

         Luokka 1.2   Lihavalmisteet (kuumennetut, suolatut, savustetut jne.)

      RANSKA
      Saucisse de Montbéliard (SMM)


title: Komission täytäntöönpanoasetus (EU) N:o 835/2014, annettu 31 päivänä heinäkuuta 2014 , nimityksen kirjaamisesta aitojen perinteisten tuotteiden rekisteriin (Филе Елена (File Elena) (APT))

text:
               1.8.2014

               FI

               Euroopan unionin virallinen lehti

               L 230/8

         KOMISSION TÄYTÄNTÖÖNPANOASETUS (EU) N:o 835/2014,
   annettu 31 päivänä heinäkuuta 2014,
   nimityksen kirjaamisesta aitojen perinteisten tuotteiden rekisteriin (Филе Елена (File Elena) (APT))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Bulgarian hakemus nimityksen ”Филе Елена” (File Elena) rekisteröimiseksi julkaistiin Euroopan unionin virallisessa lehdessä
                   (2) asetuksen (EU) N:o 1151/2012 50 artiklan 2 kohdan b alakohdan mukaisesti.

               (2)

               Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, nimitys ”Филе Елена” (File Elena) olisi rekisteröitävä,

         ON HYVÄKSYNYT TÄMÄN ASETUKSEN:
   1 artikla
   Rekisteröidään tämän asetuksen liitteessä oleva nimitys.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 31 päivänä heinäkuuta 2014.

            Komission puolesta

            Puheenjohtaja

         José Manuel BARROSO

      (1)  EUVL L 343, 14.12.2012, s. 1.

      (2)  EUVL C 70, 8.3.2014, s. 6.

      LIITE
      Ihmisravinnoksi tarkoitetut perussopimuksen liitteeseen I kuuluvat maataloustuotteet:

         Luokka 1.2 Lihavalmisteet (kuumennetut, suolatut, savustetut jne.)

      BULGARIA
      Филе Елена (File Elena) (APT)


title: Komission täytäntöönpanoasetus (EU) 2015/34, annettu 9 päivänä tammikuuta 2015 , 5 ja 6 päivänä tammikuuta 2015 Tunisian tariffikiintiössä jätettyihin oliiviöljyä koskeviin tuontitodistushakemuksiin sovellettavan jakokertoimen vahvistamisesta ja tammikuuta 2015 koskevien tuontitodistusten myöntämisen keskeyttämisestä

text:
               10.1.2015

               FI

               Euroopan unionin virallinen lehti

               L 6/4

         KOMISSION TÄYTÄNTÖÖNPANOASETUS (EU) 2015/34,
   annettu 9 päivänä tammikuuta 2015,
   5 ja 6 päivänä tammikuuta 2015 Tunisian tariffikiintiössä jätettyihin oliiviöljyä koskeviin tuontitodistushakemuksiin sovellettavan jakokertoimen vahvistamisesta ja tammikuuta 2015 koskevien tuontitodistusten myöntämisen keskeyttämisestä
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 188 artiklan,
   ottaa huomioon tuontitodistusjärjestelmän alaisten maataloustuotteiden tuontitariffikiintiöiden hallinnointia koskevista yhteisistä säännöistä 31 päivänä elokuuta 2006 annetun komission asetuksen (EY) N:o 1301/2006 (2) ja erityisesti sen 7 artiklan 2 kohdan,
   sekä katsoo seuraavaa:

               (1)

               Euroopan yhteisöjen ja niiden jäsenvaltioiden sekä Tunisian tasavallan välisestä assosioinnista tehdyn Euro–Välimeri-sopimuksen (3) pöytäkirjan N:o 1 (4) 3 artiklan 1 ja 2 kohdassa avataan tulliton tariffikiintiö yhteisen nimikkeistön alanimikkeisiin 1509 10 10 ja 1509 10 90 kuuluvan, kokonaan Tunisiassa tuotetun ja sieltä suoraan Euroopan unioniin kuljetetun käsittelemättömän oliiviöljyn Euroopan unioniin tuontia varten kunkin vuoden osalta säädetyissä rajoissa.

               (2)

               Tunisiasta peräisin olevan oliiviöljyn tariffikiintiön avaamisesta ja hallinnoinnista 20 päivänä joulukuuta 2006 annetun komission asetuksen (EY) N:o 1918/2006 (5) 2 artiklan 2 kohdassa säädetään tuontitodistuksia myönnettäessä sovellettavista kuukausittaisista määrällisistä rajoituksista.

               (3)

               Asetuksen (EY) N:o 1918/2006 3 artiklan 1 kohdan mukaisesti toimivaltaisille viranomaisille jätettyjen tuontitodistushakemusten kokonaismäärä ylittää tammikuulle mainitun asetuksen 2 artiklan 2 kohdassa vahvistetun kuukausimäärän.

               (4)

               Näissä olosuhteissa komission on vahvistettava jakokerroin, jonka avulla tuontitodistukset voidaan myöntää suhteessa käytettävissä olevaan määrään.

               (5)

               Koska tammikuun kuukausimäärä on täyttynyt, tuontitodistuksia ei voida myöntää kyseiselle kuukaudelle,

         ON HYVÄKSYNYT TÄMÄN ASETUKSEN:
   1 artikla
   Asetuksen (EY) N:o 1918/2006 3 artiklan 1 kohdan mukaisesti 5 ja 6 päivänä tammikuuta 2015 jätettyihin tuontitodistushakemuksiin sovelletaan jakokerrointa, joka on 5,743660 prosenttia.
   Tuontitodistusten myöntäminen 7 päivästä tammikuuta 2015 alkaen haetuille määrille keskeytetään tammikuun 2015 osalta.
   2 artikla
   Tämä asetus tulee voimaan 10 päivänä tammikuuta 2015.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 9 päivänä tammikuuta 2015.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  EUVL L 238, 1.9.2006, s. 13.

      (3)  EYVL L 97, 30.3.1998, s. 2.

      (4)  EYVL L 97, 30.3.1998, s. 57.

      (5)  EUVL L 365, 21.12.2006, s. 84.


title: Komission täytäntöönpanoasetus (EU) 2017/129, annettu 25 päivänä tammikuuta 2017, suojatoimenpiteiden käyttöön ottamisesta Turkista peräisin olevien ihmisravinnoksi tarkoitettujen simpukoiden tuonnissa annetun täytäntöönpanoasetuksen (EU) N:o 743/2013 muuttamisesta sen soveltamisajan osalta (ETA:n kannalta merkityksellinen teksti. )

text:
               26.1.2017

               FI

               Euroopan unionin virallinen lehti

               L 21/99

         KOMISSION TÄYTÄNTÖÖNPANOASETUS (EU) 2017/129,
   annettu 25 päivänä tammikuuta 2017,
   suojatoimenpiteiden käyttöön ottamisesta Turkista peräisin olevien ihmisravinnoksi tarkoitettujen simpukoiden tuonnissa annetun täytäntöönpanoasetuksen (EU) N:o 743/2013 muuttamisesta sen soveltamisajan osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (1) ja erityisesti sen 22 artiklan 6 kohdan,
   sekä katsoo seuraavaa:

               (1)

               Komission täytäntöönpanoasetus (EU) N:o 743/2013 (2) hyväksyttiin, kun komission valvontayksikön tarkastuksissa Turkissa havaittiin puutteita unioniin vietäväksi tarkoitettujen simpukoiden tuotannon virallisen valvonnan täytäntöönpanossa ja kun jäsenvaltiot ilmoittivat Turkista peräisin olevista säännösten vastaisista simpukkalähetyksistä, jotka eivät täyttäneet unionin mikrobiologisia vaatimuksia.

               (2)

               Komission valvontayksikön syyskuussa 2015 tekemässä viimeisimmässä tarkastuksessa todettiin edelleen huomattavia puutteita unioniin vietäväksi tarkoitettujen simpukoiden tuotannon virallisessa valvonnassa. Turkin toimivaltaiset viranomaiset toimittivat tietoja toimenpiteistä, joihin oli ryhdytty kyseisten puutteiden korjaamiseksi. Eräät puutteista, jotka liittyvät esimerkiksi laboratorioiden suorituskykyyn, ovat edelleen olemassa. Kyseisten tuotteiden luonteen vuoksi seurantatarkastus on tarpeen ennen kuin toimenpiteiden kumoamista voidaan harkita.

               (3)

               Sen vuoksi asetuksen (EU) N:o 743/2013 soveltamisaikaa olisi muutettava.

               (4)

               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EU) N:o 743/2013 5 artiklan toisessa alakohdassa päivämäärä ”31 päivään joulukuuta 2016” päivämäärällä ”31 päivään joulukuuta 2017”.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä tammikuuta 2017.

            Komission puolesta

            Puheenjohtaja

         Jean-Claude JUNCKER

      (1)  EYVL L 24, 30.1.1998, s. 9.

      (2)  Komission täytäntöönpanoasetus (EU) N:o 743/2013, annettu 31 päivänä heinäkuuta 2013, suojatoimenpiteiden käyttöön ottamisesta Turkista peräisin olevien ihmisravinnoksi tarkoitettujen simpukoiden tuonnissa (EUVL L 205, 1.8.2013, s. 1).


title: Komission täytäntöönpanoasetus (EU) 2017/66, annettu 14 päivänä joulukuuta 2016, parkkihapon hyväksymisestä kaikkien eläinlajien rehun lisäaineena (ETA:n kannalta merkityksellinen teksti. )

text:
                  17.1.2017

                  FI

                  Euroopan unionin virallinen lehti

                  L 13/259

            KOMISSION TÄYTÄNTÖÖNPANOASETUS (EU) 2017/66,
      annettu 14 päivänä joulukuuta 2016,
      parkkihapon hyväksymisestä kaikkien eläinlajien rehun lisäaineena
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
      sekä katsoo seuraavaa:

                  (1)

                  Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle. Asetuksen 10 artiklassa säädetään sellaisten lisäaineiden uudelleenarvioinnista, joille on annettu hyväksyntä neuvoston direktiivin 70/524/ETY (2) mukaisesti.

                  (2)

                  Parkkihappo hyväksyttiin ilman aikarajoitusta kaikkien eläinlajien rehun lisäaineena direktiivin 70/524/ETY mukaisesti. Kyseinen tuote merkittiin sen jälkeen rehun lisäaineita koskevaan rekisteriin olemassa olevana tuotteena asetuksen (EY) N:o 1831/2003 10 artiklan 1 kohdan mukaisesti.

                  (3)

                  Asetuksen (EY) N:o 1831/2003 10 artiklan 2 kohdan ja 7 artiklan mukaisesti toimitettiin hakemus, joka koskee parkkihapon uudelleenarviointia kaikkien eläinlajien rehun lisäaineena. Hakija pyysi, että kyseinen lisäaine luokiteltaisiin lisäaineluokkaan ”sensoriset lisäaineet”. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

                  (4)

                  Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 11 päivänä syyskuuta 2014 antamassaan lausunnossa (3), että asianomaisella aineella ei ehdotettujen käyttöedellytysten mukaisesti rehussa käytettynä ole haitallisia vaikutuksia eläinten terveyteen, ihmisten terveyteen eikä ympäristöön. Elintarviketurvallisuusviranomainen totesi myös, että parkkihapon tehtävä rehussa on samankaltainen kuin elintarvikkeissa. Elintarviketurvallisuusviranomainen on jo todennut, että parkkihappo on elintarvikkeissa tehokas, sillä se lisää elintarvikkeen tuoksua tai tekee siitä maistuvamman. Sen vuoksi tämä päätelmä voidaan ekstrapoloida koskemaan rehua.

                  (5)

                  Olisi vahvistettava rajoituksia ja edellytyksiä, jotta valvonta sujuisi paremmin. Koska turvallisuuteen liittyvät syyt eivät edellytä enimmäispitoisuuden vahvistamista ja ottaen huomioon elintarviketurvallisuusviranomaisen suorittaman uudelleenarvioinnin, suositeltu pitoisuus olisi ilmoitettava lisäaineen pakkausmerkinnöissä. Jos kyseinen pitoisuus ylittyy, tietyt tiedot olisi ilmoitettava esiseosten, rehuseosten ja rehuaineiden pakkausmerkinnöissä.

                  (6)

                  Elintarviketurvallisuusviranomainen totesi, että koska käyttäjien turvallisuudesta ei ollut saatavilla tietoja, parkkihappoa olisi pidettävä hengitysteille, iholle, silmille ja limakalvoille mahdollisesti vaarallisena aineena. Näin ollen olisi toteutettava asianmukaisia suojatoimenpiteitä. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Elintarviketurvallisuusviranomainen vahvisti myös asetuksella (EY) N:o 1831/2003 perustetun vertailulaboratorion toimittaman, rehun lisäaineiden analyysimenetelmää koskevan raportin.

                  (7)

                  Kyseisen aineen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Näin ollen parkkihapon käyttö tämän asetuksen liitteessä esitetyn mukaisesti olisi hyväksyttävä.

                  (8)

                  Koska turvallisuuteen liittyvät syyt eivät edellytä parkkihapon hyväksynnän edellytysten muutosten välitöntä soveltamista, on aiheellista säätää siirtymäajasta, jotta asianomaiset tahot voivat valmistautua hyväksynnästä aiheutuvien uusien vaatimusten noudattamiseen.

                  (9)

                  Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

            ON HYVÄKSYNYT TÄMÄN ASETUKSEN:
      1 artikla
      Hyväksyntä
      Hyväksytään lisäaineluokkaan ”sensoriset lisäaineet” ja funktionaaliseen ryhmään ”aromiaineet” kuuluva, liitteessä tarkoitettu aine eläinten ruokinnassa käytettävänä rehun lisäaineena kyseisessä liitteessä vahvistetuin edellytyksin.
      2 artikla
      Siirtymätoimenpiteet
      1.   Sallitaan liitteessä tarkoitetun aineen ja sitä sisältävien esiseosten, jotka on valmistettu ja varustettu merkinnöillä ennen 6 päivää elokuuta 2017 ennen 6 päivää helmikuuta 2017 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat.
      2.   Sallitaan liitteessä tarkoitettua ainetta sisältävien rehuseosten ja rehuaineiden, jotka on valmistettu ja varustettu merkinnöillä ennen 6 päivää helmikuuta 2018 ennen 6 päivää helmikuuta 2017 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat, jos ne on tarkoitettu elintarviketuotantoeläimille.
      3.   Sallitaan liitteessä tarkoitettua ainetta sisältävien rehuseosten ja rehuaineiden, jotka on valmistettu ja varustettu merkinnöillä ennen 6 päivää helmikuuta 2019 ennen 6 päivää helmikuuta 2017 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat, jos ne on tarkoitettu muille kuin elintarviketuotantoeläimille.
      3 artikla
      Voimaantulo
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 14 päivänä joulukuuta 2016.

               Komission puolesta

               Puheenjohtaja

            Jean-Claude JUNCKER

         (1)  EUVL L 268, 18.10.2003, s. 29.

         (2)  Neuvoston direktiivi 70/524/ETY, annettu 23 päivänä marraskuuta 1970, rehujen lisäaineista (EYVL L 270, 14.12.1970, s. 1).

         (3)  EFSA Journal 2014;12(10):3828.

         LIITE

                     Lisäaineen tunnistenumero

                     Hyväksynnän haltijan nimi

                     Lisäaine

                     Koostumus, kemiallinen kaava, kuvaus, analyysimenetelmä

                     Eläinlaji tai -ryhmä

                     Enimmäisikä

                     Vähimmäispitoisuus

                     Enimmäispitoisuus

                     Muut määräykset

                     Hyväksynnän voimassaolo päättyy

                     mg tehoainetta/kg täysrehua, jonka kosteuspitoisuus on 12 %

                        Luokka: sensoriset lisäaineet. Funktionaalinen ryhmä: aromiaineet

                     2b16080

                     —

                     Parkkihappo

                        Lisäaineen koostumus

                     Parkkihappo

                        Tehoaineen kuvaus

                     Parkkihappo
                     Valmistettu uuttamalla eri kasveista.
                     Puhtaus: vähintään 93 % kuiva-aineesta
                     Kemiallinen kaava: C76H52O46

                     CAS-numero: 72401-53-7
                     FLAVIS-numero: 16.080

                        Analyysimenetelmä
                         (1)

                     Parkkihapon määrittäminen rehun lisäaineesta:
                     Kvalitatiiviset kolorimetriset testit tai saostustestit (Ph. Eur. 6th edition, monograph 1477) ja kvantitatiivinen gravimetrinen menetelmä (FAO JECFA tannic acid monograph).
                     Parkkihapon tunnistaminen (gallushappona) aromien esiseoksessa:
                     korkean erotuskyvyn käänteisfaasinestekromatografia yhdistettynä UV-detektoriin (RP-HPLC-UV)

                     Kaikki eläinlajit

                     —

                     —

                     —

                                 1.

                                 Lisäaine on sekoitettava rehuun esiseoksena.

                                 2.

                                 Lisäaineen ja esiseosten käyttöohjeissa on mainittava varastointia ja stabiiliutta koskevat edellytykset.

                                 3.

                                 Tehoaineen suositellun enimmäispitoisuuden on oltava: 15 mg/kg täysrehua, jonka kosteuspitoisuus on 12 %.

                                 4.

                                 Lisäaineen merkinnöissä on oltava seuraavat tiedot:
                                 ”Suositeltu tehoaineen enimmäispitoisuus täysrehussa, jonka kosteuspitoisuus on 12 %: 15 mg/kg”.

                                 5.

                                 Tehoaineen funktionaalinen ryhmä, sen tunnistenumero, nimi ja lisätty määrä on ilmoitettava esiseosten, rehuaineiden ja rehuseosten merkinnöissä, jos seuraava tehoaineen pitoisuus täysrehussa, jonka kosteuspitoisuus on 12 %, ylittyy: 15 mg/kg.

                                 6.

                                 Rehualan toimijoiden on lisäaineen ja esiseosten käyttäjiä varten vahvistettava toimintamenettelyt ja järjestelyt iho- ja silmäkosketuksesta johtuvien mahdollisten riskien varalta. Jos tällaisia riskejä ei voida poistaa tai vähentää minimiin kyseisten menettelyjen ja toimenpiteiden avulla, lisäainetta ja esiseoksia käsiteltäessä on käytettävä henkilönsuojaimia, mukaan lukien turvalasit ja -hansikkaat.

                     6. helmikuuta 2027

            (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports